Vilniaus Medeinos pradinė mokykla

Tėvų (globėjų, rūpintojų) apklausos apie mokymą nuotoliniu būdu apibendrinti rezultatai

(apklausa pradėta 2020-04-20, baigta 2020-04-29)

Tėvų (globėjų, rūpintojų) apklausoje dėl mokymo nuotoliniu būdu dalyvavo 139 mokinių tėvai (globėjai, rūpintojai), t. y. 50% aktyvumas. Daugumos tėvų (globėjų, rūpintojų) nuomone, mokymosi krūvis yra priimtinas (74,1%), informacijos pateikimas per e. dienyną vertinamas gerai ir labai gerai (48,2% ir 32,4%). Nors mokiniams tokiu būdu mokytis įdomu ir patinka (29,6%), lengva taip mokytis (14,8%), tačiau dalis (37,3%) išsakė nuomonę, kad kartais taip mokytis sunku. Didesnė apklausoje dalyvavusių tėvų (globėjų, rūpintojų) dalis (50,4%) teigia, kad mokantis nuotoliniu būdu ir vaikui užduotis atliekant savarankiškai tėvų pagalbos reikia dažnai. Apklausos duomenys rodo, kad tėvai savo vaikams teikia įvairią pagalbą: atliekant mokymosi užduotis (39,9%), palaikant dienos režimą (33,6%), įvaldant virtualias mokymosi aplinkas (21,8%). Komunikacija įvairiomis ryšio priemonėmis tėvų (globėjų, rūpintojų) vertinama kaip labai naudinga ir reikalinga (48,2 proc.).

Tėvų (globėjų, rūpintojų) apklausos apie mokymąsi nuotoliniu būdu apibendrinti rezultatai aptarti su mokytojais, specialistais. Mokykla, atsižvelgdama į tėvų (globėjų, rūpintojų) išsakytas nuomones, pastebėjimus ir pasiūlymus, planuoja tobulinti mokymą nuotoliniu būdu peržiūrint ugdymo turinio pateikimo formas, organizuojant individualias konsultacijas mokinių ugdymosi poreikių tenkinimui, konsultuojant mokinių tėvus dėl pagalbos teikimo vaikams mokantis nuotoliniu būdu.